NARIADENIE RADY (ES, EURATOM) č. 202/2005
z 18. januára 2005,
ktorým sa mení a dopĺňa nariadenie č. 422/67/EHS, č. 5/67/Euratom, ktorým sa určujú platové pomery predsedu a členov Komisie, predsedu, sudcov, generálnych advokátov a tajomníka Súdneho dvora, ako aj predsedu, členov a tajomníka Súdu prvého stupňa
RADA EURÓPSKEJ ÚNIE
so zreteľom na Zmluvu o založení Európskeho spoločenstva, najmä na jej článok 210,
so zreteľom na Zmluvu o založení Európskeho spoločenstva pre atómovú energiu, najmä na jej článok 123,
so zreteľom na rozhodnutie Rady 2004/752/ES, Euratom z 2. novembra 2004, ktorým sa zriaďuje Súd pre verejnú službu Európskej únie (1),
keďže:
(1)
Rada na základe rozhodnutia 2004/752/ES, Euratom pričlenila k Súdu prvého stupňa Európskych spoločenstiev súdnu komoru pre rozhodovanie v sporoch v oblasti verejnej služby Európskej únie, nazvanú „Súd pre verejnú službu Európskej únie“.
(2)
Článok 225 A šiesty pododsek Zmluvy o založení ES a článok 140 B šiesty pododsek Zmluvy o založení Európskeho spoločenstva pre atómovú energiu stanovujú, že ustanovenia týchto zmlúv týkajúce sa Súdneho dvora sa vzťahujú aj na súdne komory.
(3)
Je potrebné stanoviť platy, dôchodky a príspevky predsedu, členov a tajomníka tohto súdu.
(4)
Je preto potrebné zmeniť a doplniť nariadenie Rady č. 422/67/EHS, č. 5/67/Euratom (2),
PRIJALA TOTO NARIADENIE:
Článok 1
Nariadenie č. 422/67/EHS, č. 5/67/Euratom sa mení a dopĺňa takto:
1.
Názov nariadenia sa nahrádza takto:
2.
Vkladá sa tento článok:
„Článok 21c
1. Pokiaľ odseky 2 a 3 neustanovujú inak, ustanovenia tohto nariadenia o predsedovi, členoch a tajomníkovi Súdneho dvora, ako aj o predsedovi, členoch a tajomníkovi Súdu prvého stupňa sa uplatňujú na predsedu, členov a tajomníka Súdu pre verejnú službu.
2. Základný mesačný plat predsedu, členov a tajomníka Súdu pre verejnú službu sa rovná sume vypočítanej po uplatnení nasledujúcej percentuálnej sadzby na základný plat úradníka Európskych spoločenstiev v triede 16, tretí stupeň (A*16, tretí stupeň do 30. apríla 2006):
-
:
predseda
:
104 %,
-
:
členovia
:
100 %,
-
:
tajomník
:
90 %.
3. Mesačný príspevok na reprezentáciu uvedený v článku 4 ods. 3 sa stanovuje vo výške:
-
:
predseda
:
554 EUR,
-
:
členovia
:
500 EUR,
-
:
tajomník
:
400 EUR.
Predseda Súdu pre verejnú službu, ako aj predsedovia komôr zložených z troch sudcov okrem toho počas trvania ich funkčného obdobia dostávajú funkčný príspevok vo výške 500 EUR mesačne.“
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. januára 2005